Bjørn H. Samset

Bjørn Hallvard Samset (født 9. oktober 1977) er en norsk fysiker og forskningsformidler. Han er klimaforsker ved CICERO Senter for klimaforskning.

Bakgrunn og virke 
Han tok hovedfag i partikkelfysikk i 2001 og doktorgrad i 2006 ved Universitetet i Oslo. Han var postdoktor tilknyttet CERNs Atlas-eksperiment. Ved CICERO forsker han på hvordan påvirker aerosoler det globale klimaet og spesielt hvordan partikler som sot, sulfater, støv og havsalt påvirker dette ved bruk av klimamodeller.

I 2013 utgav han en populærvitenskapelig bok om kjerne- og partikkelfysikk, De hemmelige partiklene : hvordan verden er skrudd sammen. Han blogger på forskningsformidlingsbloggen Kollokvium, nettstedet forskning.no og er spaltist i Morgenbladet. Han benyttes også ofte som fagperson og intervjuobjekt i NRK P2-programmene Ekko og Abels tårn. Sammen med Selda Ekiz har han fra 2015 lagt ut forskningspodcasten vitendate. I 2017 holdt han en 137-minutters forelesning på NRK2 om klima kalt Festkveld for klimanerder. Han ble i 2018 tildelt Norges forskningsråds formidlingspris.

Litteratur 

 Bjørn H. Samset De hemmelige partiklene : hvordan verden er skrudd sammen Universitetsforlaget 2013 ISBN 978-82-15-02185-0
 Bjørn H. Samet 2070: Alt du lurer på om klimakrisen og veien forbi klimaendringene Cappelen Damm 2021 ISBN 978-82-02-67739-8

Referanser

Eksterne lenker 
 kollokvium.no Artikler av Bjørn H. Samset på forskningsformidlingsbloggen kollokvium
 «Hva er kvantefysikk?», foredrag på konferansen Kritisk masse 2010 (video 30 min)

Norske fysikere
Norges forskningsråds formidlingspris
Personer tilknyttet CICERO
Personer tilknyttet CERN
Fødsler i 1977